Rottweil

Tref yn nhalaith Baden-Württemberg yn ne-orllewin yr Almaen yw Rottweil. Saif ger Afon Neckar rhwng y Fforest Ddu ac Alpau Swabia. Sefydlwyd yn y flwyddyn 73 gan y Rhufeiniaid, a adeiladodd ganolfan filwrol yno. Derbynodd statws uniongyrchedd ymerodrol ym 1140 gan sefydlu perthynas â'r Ymerodraeth Lân Rufeinig. Dyrchafwyd yn ddinas gan Ffrederic II, Ymerawdwr Glân Rhufeinig ym 1230 ac hon yw'r Stadt hynaf yn Baden-Württemberg. Daeth yn un o seddi'r Hofgericht, y llys ymerodrol, a chyda hunanweinyddiaeth a chyfraith yr ius gladii ers 1359. Ffurfiwyd gynghrair rhwng Rottweil ac Chydffederasiwn y Swistir ym 1463, ac ym 1519 ymunodd Rottweil â'r Cydffederasiwn fel tiriogaeth gysylltiedig. Collodd Rottweil ei statws fel dinas ymerodorol rydd yn sgil cyfrynguno'r Almaen a daeth y ddinas yn rhan o Württemberg ym 1802. Adeiladau a chofadeiladau Münster Heiliges Kreuz ("Eglwys y Groes Sanctaidd") Kapellenkirche (eglwys) Lorenzkapelle (eglwys) Eglwys Sant Pelagius Das Schwarze Tor ("Y Tŵr Du", tua 1230) Neuadd y Dref (1521) Gweler hefyd Rottweiler, ci sy'n cymryd ei enw o'r dref Dolenni allanol (Almaeneg) Gwefan swyddogol